	ЈИР - Град Прњавор

	ОБРАЗАЦ 7 



Ревизорски извјештај
	Назив ревизије:
	Ревизија одржавања путне инфраструктуре у Одјељењу за стамбено-комуналне послове и инвестиције 

	Временски период обухваћен ревизијом:
	30/06/2026 - 23/07/2026

	Број ревизије:
	13-014-174/26

	Назив ревидираног субјекта/oрганизационе јединице укључене у ревидирани процес:
	Одјељење за стамбено- комуналне послове и инвестиције

	Вођа ревизорског тима:
	Зоран Дебељак

	Чланови ревизорског тима: 
	Зоран Дебељак
 

	ИЗВРШНИ РЕЗИМЕ

	Слободан текст (навести  кратак опис циљева и обима ревизије, најзначајнијих налаза ревизије и њима везаних ризика)
	 Унутар Одјељења за стамбено-комуналне послове и инвестиције се доноси Програм одржавања локалне путне мреже у којем је дефинисано одржавање путне инфраструктуре, а циљ ове интерне  ревизије је да се испита издавање налога за извоз посипног материјала, као и наруџбеница за набавку грађевинског материјала.

	1. УВОД 

	1.1. Основ за ревизију:
	

	1.2. Предмет ревизије:
	

	1.3. Циљеви интерне ревизије: 
	1. Осигурати да се издаје налог за извоз посипног материјала.
2. Осигурати да постоје извјештаји о реализацији издатих налога за извоз посипног материјала.
3. Осигурати да постоје наруџбенице за набавку грађевинског материјала за израду мостова, пропуста и других објеката.
4. Осигурати да се рјешавају оштећења асфалтних и макадамских путева као и система за одвод површинских вода.

	1.4. Обим интерне ревизије: 
	- Програм одржавања локалне путне мреже за 2025. годину („Службени гласник града Прњавор“ број 29/24),
- документација за одржавање путне инфраструктуре из 2025. године,
- извјештај о реализацији Програма одржавања локалне путне мреже за 2025. годину 

	1.5. Полазне информације о ревидираном подручју: 
	 Током 2025. године, за набавку, превоз и уградњу посипног материјала за путеве првог, другог и трећег реда, некатегорисане путеве и градске улице са макадамским застором планирана су средства у износу од 240.000,00 КМ. Поред набавке, превоза и уградње посипног материјала планирани су и радови на машинском равнању путева (грејдер) за које је планирано 10.000,00 КМ. Укупна средства планирана на наведене намјене током 2025. године износила су 250.000,00 КМ од чега је на крају године укупно утрошено 247.775,75 КМ. 
Набавка грађевинског материјала планирана је за додјелу мјесним заједницама или групи грађана гдје су мјештани заинтересовани извршити реконструкцију оштећених или изградњу нових пропуста, санацију мостова на локалним и некатегорисаним путевима (даска, дрвена грађа, цемент, арматурне мреже, бетонско жељезо, шљунак и бетонске цијеви), као и набавка грађевинског материјала за помоћ у изградњи или адаптацији других објеката (цријеп, летва, кровни лим, блок, цигла, креч и други материјал потребан за изградњу или адаптацију објеката). За набавку грађевинског материјала за изградњу пропуста, мостова и помоћ у изградњи или адаптацији других објеката, током 2025. године, планирана су средства у износу од 25.000,00 КМ од чега је на крају године реализовано 26.619,77 КМ.

	1.6. Позитивни налази:

	 Извоз посипног материјала се ради искључиво на основу издатог налога, а количине извезеног материјала одговарају износима наведеним у достављеним доказима о извозу. Набавка грађевинског материјала је ишла преко наруџбеница, а упоредним прегледом са достављеним рачунима и отпремницама утврђено је да је набављено и преузето све што је наручено. 

	1.7. Одговорности: 
	

	1.8. Ограничења ревизије: 
	

	
	

	2. НАЛАЗИ, ЗАКЉУЧЦИ И ПРЕПОРУКЕ

	Претходни ревизијски преглед (спровођење препорука из претходне ревизије)
	

	Контролни циљ
	 Осигурати да се издаје налог за извоз посипног материјала.

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	1 - У току 2025. године реализована су два уговора склопљена са МГ Минд доо Мркоњић Град ради набавке, транспорта и уградње посипног материјала (јаловине) за одржавање локалне путне мреже на подручју града Прњавор. Да би се уговор реализовао, одјељење издаје налог на основу усменог захтјева странке у ком је дефинисана количина посипног материјала које треба испоручити на траженој релацији. У ревидираном узорку од 45 случајно одабраних налога за извоз посипног материјала из 2025. године утврђено је, на основу достављених отпремница за испоручени материјал од стране добављача, да је извезено онолико кубних метара посипног материјала колико је дефинисано у налогу на траженим релацијама.

	Препоруке (корективна активност коју треба провести):
	

	Контролни циљ
	 Осигурати да постоје извјештаји о реализацији издатих налога за извоз посипног материјала.

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	2 - Након издавања налога за извоз посипног материјала и достављања отпремница као доказ да је налог извршен, добављач и Одјељење за стамбено-комуналне послове и инвестиције усаглашавају привремене ситуације у којима је детаљно наведено количина извезеног посипног материјала са цијеном која се треба наплатити. Након усаглашавања привремена ситуација се исплаћује путем рачуна, а постоји онолико привремених ситуација колико се кумулативно може доћи до уговореног износа средстава. У 2025. години, први уговор са МГ Минд је износио 150.000,00 КМ са ПДВ-ом, а други уговор 84.098,27 КМ са ПДВ-ом.

	Препоруке (корективна активност коју треба провести):
	

	Контролни циљ
	 Осигурати да постоје наруџбенице за набавку грађевинског материјала за израду мостова, пропуста и других објеката.

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	3 - Током 2025. године реализована су два уговора са Еурогранд доо Прњавор за испоруку грађевинског материјала за реконструкцију и изградњу пропуста, санацију мостова и помоћ у изградњи и адаптацији других објеката. Наведени уговори су се реализовали искључиво путем наруџбеница које је потписао начелник одјељења у којима је прецизирано који грађевински материјал је потребан, у које сврхе и ко је особа која ће преузети робу. Реализација наруџбеница прати рачун добављача и отпремница потписана од стране особе која је робу издала и особе која је робу преузела. У току 2025. године издато је укупно 26 наруџбеница које су накнадно пратиле фактуре добављача према којима је набављено све оно што је тражено у наруџбеницама, а исто су пратиле и отпремнице о преузимању робе. 

	Препоруке (корективна активност коју треба провести):
	

	Контролни циљ
	 Осигурати да се рјешавају оштећења асфалтних и макадамских путева као и система за одвод површинских вода. 

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	4 - Крајем сваке године се доноси и усваја Програм одржавања локалне путне мреже за наредну годину у којем буде дефинисана планирана санација оштећења асфалтних и макадамских путева као и система за одвод површинских вода. Наведени програм је усклађен са Статутом града Прњавор, али се приликом доношења програма спомињу двије одлуке које нису усклађене и које се и даље позивају на Статут општине Прњавор, а ради се о Одлуци о управљању, грађењу, реконструкцији, одржавању и заштити локалних и некатегорисаних путева, улица у насељу и путних објеката на њима („Службени гласник општине Прњавор“ број 33/15, 20/17, 22/18 и 20/19) и Одлуци о разврставању локалних путева и улица на подручју општине Прњавор („Службени гласник општине Прњавор“ број 32/15).

	Препоруке (корективна активност коју треба провести):
	1 - Препоручује се ажурирање и усклађивање Одлуке о управљању, грађењу, реконструкцији, одржавању и заштити локалних и некатегорисаних путева, улица у насељу и путних објеката на њима („Службени гласник општине Прњавор“ број 33/15, 20/17, 22/18 и 20/19).
2 - Препоручује се ажурирање и усклађивање Одлуке о разврставању локалних путева и улица на подручју општине Прњавор („Службени гласник општине Прњавор“ број 32/15).

	Прихваћене:
	- Препоручује се ажурирање и усклађивање Одлуке о управљању, грађењу, реконструкцији, одржавању и заштити локалних и некатегорисаних путева, улица у насељу и путних објеката на њима („Службени гласник општине Прњавор“ број 33/15, 20/17, 22/18 и 20/19).

- Препоручује се ажурирање и усклађивање Одлуке о разврставању локалних путева и улица на подручју општине Прњавор („Службени гласник општине Прњавор“ број 32/15).


	Коментар руководства: 
	

	3. ПРИЛОЗИ 

	
	




	
	
	
	
	
	

	
	Зоран Дебељак, интерни ревизор

	

	Коначан ревизорски извјештај је достављен: 
	

	Одјељење за стамбено- комуналне послове и инвестиције,
Руководилац субјекта,
а/а



